1. jaanuari Hennessy uusaastakontserti Tallinnas Estonia kontserdisaalis pidi esialgsete plaanide järgi dirigeerima Neeme Järvi, kes aga vastuolude tõttu kultuuriminister Laine Jänesega sellest loobus. Ühtlasi loobus Järvi ka Eesti Riikliku Sümfooniaorkestri (ERSO) peadirigendi kohast.  ERSO muusikud tahtsid algselt kummardusena  Neeme Järvile mängida kontserdi esimese pala, Heino Elleri "Kodumaine viis" dirigendita, kuid see keelati Eesti Kontserdi ja ministeeriumi poolt karmilt ära.